Musikerne fra Aalborg Symfoniorkester skal torsdag aften spille en symfonikoncert i Aalborghallen med engelsk og dansk orkestermusik.

Koncerten byder på et møde med den koreansk-fødte cellist Soo-Kyung Hong. Soo-Kyung Hong er medlem af den succesfulde Trio con Brio. Trioen har tidligere spillet med Aalborg Symfoniorkester, men Soo-Kyung Hong optræder denne uden de andre. Koncerten torsdag aften dirigeres af engelske Graham Ross, der derved får sin Aalborg-debut. Udover solistværket af Edward Elgar skal han dirigere orkestret i operamusik af Benjamin Britten og i Carl Nielsens anden symfoni, der også er kendt under tilnavnet "De fire temperamenter".